जन्म कुण्डली में राहू या केतू की युति शनि के साथ लग्न या चतुर्थ में हो और उन पर किसी शुभ ग्रह की दृष्टि न हो तो जन्मकालीन राहू पर केतू का गोचर होने पर व्यक्ति को नागदोष से पीडित माना जाता है। इस दोष के होने पर व्यक्ति को सीधा लेटने पर नींद नहीं आती लेकिन जैसे ही वह छाती के बल लेटता है उसे नींद आ जाती है। उसकी आदत शरीर को सिकोड कर सोने की होती है लेकिन जरा सी आहट होते ही उसकी नींद टूट जाती है। अन्धेरे मे रहने और सोने की कोशिश करता है। यदि उसके बारे में कोई बात की जाय या कोई भी बडा मुद्दा आते ही वह लम्बी-लम्बी सांसें छोडने लगता है अथवा अपनी जीभ से होंठो को चाटता रहता है। उसे दूध, दूध से बने पदार्थ और अंडे आदि अधिक मात्रा में खाने की आदत हो जाती है। वह तेज आवाजें निकालते हुए भोजन करता है।